**GARNISONSPARKEN, EJERFORENINGENS BESTYRELSE** 28. april 2021

|  |  |  |  |
| --- | --- | --- | --- |
| **NAVN** | **INIT** | **ROLLE** | **DELTOG** |
| Lars Wilms | LW | Formand/kommunikation | ja |
| Hans Eriksen | HE | Næstformand/økonomi | ja |
| Peter Hald | PH | Sekretær/referent | ja |
| Lasse Jensen | LJ | Rengøring/webansvarlig | ja |
| Robert Jakobsen | RJ | Medlem | (Ja)\* |
| Michala Scheibel | MS | Forsikring | ja |
| Jørgen Schmidt | JS | Suppleant | ja |
| Morten Heyde | MH | Suppleant/bygningsvedligeholdelse | ja |

*\*RJ forlod mødet kl. 1955 for at deltage i møde i Grundejerforeningen.*

Emne: **Referat af møde nr. 7, den 26. april 2021**

Ref.: Mail fra LW af 25. april 2021, vedr. generalforsamling samt efterfølgende bestyrelsesmøde.

Bilag: Ingen

Dagsorden:

0. Godkendelse af forslag til dagsorden.

1. Modtagelse af afstemningsresultater.

2. Opfølgning på afstemningsresultaterne.

3. Ordinær generalforsamling.

4. Mødekalender.

5. Status på energimålerprojektet.

6. Status på udskiftning af nipler/ventiler.

7. Henvendelser fra beboere.

8. Orientering.

9. Eventuelt.

Ad. 0: godkendelse af dagsorden.

Dagsordenen blev godkendt uden kommentarer.

Ad.1: Modtagelse af afstemningsresultater.

”Skrivebordsgeneralforsamlingen” afvikledes planmæssigt umiddelbart før bestyrelsesmødet. Der var indforskrevet to neutrale optællere/kontrollanter af de modtagne stemmesedler, hhv. Birgitte Tappert og Margrete Riddersholm. Alle tal blev således verificeres af disse to samt af LW og PH.

Ad.2: Opfølgning på afstemningsresultaterne.

Såvel årsberetning som regnskab for 2020 med tilhørende revisorpåtegning og budget for 2021 blev godkendt med massivt flertal.

De to bestyrelsesmedlemmer på valg, Robert Jakobsen og Michala Scheibel blev genvalgt.

Revisorfirmaet Beierholm blev genvalgt.

Bestyrelsens forslag om mulighed for overdækning på terrasser (3. sal) blev vedtaget med massivt flertal.

Bestyrelsens ændringsforslag om mulighed for etablering af redskabsrum (3. sal, lige numre) blev vedtaget med massivt flertal.

Nødvendige udmeldinger til beboere omkring de to vedtagne forslag foretages. **Action: PH**.

Bestyrelsen har efterfølgende konstitueret sig med uændret arbejdsfordeling.

Facaderenseprojektet: LW og JS tager sig af opgaven, med inddragelse af firmaet Moe. Arbejdet forventes udført i september 2021. **Action LW, JS**.

Ad.3: Ordinær generalforsamling.

Bestyrelsen blev enig om at fastlægge en ”rigtig” generalforsamling til afholdelse den 14. september 2021.

Dette varsles i forbindelse med DEAS´ referat af den afholdte ”skrivebordsgeneralforsamling”.

Ad.4: Mødekalender.

Kommende bestyrelsesmøder:

* 2. juni 2021 kl. 1830-2100
* 16. august 2021 kl. 1830-2100.

Ad.5: Status på energimålerprojektet.

Brunata har den 22. april meddelt, at de alligevel ikke, som ellers lovet, kan skifte vores målere i maj-juni, da målerne er i restordre fra producenten. Vi kan nu vælge mellem sommerferieperioden eller uge 36 (september). Brunata er den 26. april blevet informeret om, at vi foretrækker september, da det forekommer totalt meningsløst at forsøge at gennemføre operationen på et tidspunkt, hvor et stort antal beboere må antages at være rejst på ferie. Vi har forlangt en garanti for, at der ikke kommer yderligere udsættelser på tale. Svar fra Brunata afventes. **Action: PH.**

Ad. 6: Status på udskiftning af nipler/ventiler.

JS giver udtryk for overraskelse, idet der faktisk kun udestår fire depotrum (ud af 42), der mangler udskiftning af nipler. Man må konkludere, at operationen har været succesfuld.

Ad.7: Henvendelser fra beboere.

Der har været en del henvendelser vedrørende glas, opladning samt markiser.

Sidstnævnte giver anledning til problemer, idet vi i stort omfang tidligere har benytte firmaet Profil Markiser. Firmaet er dog uvilligt til at udlevere farvekoder, ligesom der ikke svares tilbage på henvendelser fra LW. Bestyrelsen er enig om, at vi IKKE hverken kan eller vil give beboere specifikke anbefalinger af bestemte leverandører, hverken vedrørende markiser eller andre forhold.

Rammer omkring lys i elevatorer mangler enkelte steder. Der er tale om et rent kosmetisk forhold, så løsning prioriteres ikke højt her og nu.

Ad.8: Orientering.

*DEAS*: Vi (LW og PH) har den 26. april haft besøg af vores nye kontaktperson hos DEAS, Christiern Rackham Håkansson. Det tegner til et godt og tillidsfuldt samarbejde, og vi har bl.a. gennemgået vores samarbejdsaftale med DEAS. Vi har i dag de facto aftalen ”DEAS Plus”.

*Økonomi*: Næste rutinemæssige opkrævning til ejerne vil indeholde den tidligere besluttede 2% stigning.

*Ekstraordinært bestyrelsesmøde i Grundejerforeningen*, den 28. april 2021: Problemerne med Holdepunktet (Fanevænget), der for en del beboeres vedkommende nægter at indordne sig de normale regler om medlemskab af Grundejerforeningen, skal løses i samråd med Furesø Kommune. Ny lokalplan for området forventes. Sagen er kompliceret, og Grundejerforeningen ønsker foretræde for byrådets udvalg for byudvikling og bolig.

Ad.9: Eventuelt.

Ingen bemærkninger.

Med venlig hilsen

Peter Hald